CELEX: 32012R0327
Language: sk
Date: 2012-04-17 00:00:00
Title: Vykonávacie nariadenie Komisie (EÚ) č. 327/2012 zo 17. apríla 2012 , ktorým sa mení a dopĺňa nariadenie (EÚ) č. 1291/2009, pokiaľ ide o limit ekonomickej veľkosti a počet vykazujúcich podnikov

18.4.2012   
            
            
               SK
            
            
               Úradný vestník Európskej únie
            
            
               L 106/13
            
         VYKONÁVACIE NARIADENIE KOMISIE (EÚ) č. 327/2012
   zo 17. apríla 2012,
   ktorým sa mení a dopĺňa nariadenie (EÚ) č. 1291/2009, pokiaľ ide o limit ekonomickej veľkosti a počet vykazujúcich podnikov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1217/2009 z 30. novembra 2009 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskom spoločenstve (1), a najmä na jeho článok 5 ods. 4,
   keďže:
   
               (1)
            
            
               V článku 2 nariadenia Komisie (EÚ) č. 1291/2009 z 18. decembra 2009, týkajúcom sa výberu vykazujúcich podnikov na účely určenia príjmov poľnohospodárskych podnikov (2), sa ustanovuje limit ekonomickej veľkosti poľnohospodárskych podnikov na účtovný rok 2010 a ďalšie účtovné roky.
            
         
               (2)
            
            
               Prebiehajúca štrukturálna zmena a lepšie pochopenie štruktúry poľnohospodárstva na Slovensku viedli k záveru, že plán výberu týkajúci sa Slovenska by sa mal upraviť, aby oblasť prieskumu pokrývala najrelevantnejšiu časť poľnohospodárskej činnosti. Na tento účel by sa mal limit ekonomickej veľkosti poľnohospodárskych podnikov na Slovensku zvýšiť z 15 000 EUR na 25 000 EUR.
            
         
               (3)
            
            
               V prílohe k nariadeniu (EÚ) č. 1291/2009 sa celkový počet vykazujúcich podnikov na Slovensku stanovil na 523. Na účely zaručenia lepšej reprezentatívnosti slovenskej vzorky by sa počet vykazujúcich podnikov na Slovensku mal zvýšiť o 39 a stanoviť na 562 vykazujúcich podnikov.
            
         
               (4)
            
            
               Nariadenie (EÚ) č. 1291/2009 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru Spoločenstva pre účtovnú dátovú sieť poľnohospodárskych podnikov,
            
         PRIJALA TOTO NARIADENIE:
   Článok 1
   Nariadenie (EÚ) č. 1291/2009 sa mení a dopĺňa takto:
   
               1.
            
            
               V článku 2 sa zarážka týkajúca sa Slovenska nahrádza takto:
               „—   Slovensko: EUR 25 000“;
            
         
               2.
            
            
               Príloha sa mení a dopĺňa v súlade s prílohou k tomuto nariadeniu.
            
         Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Uplatňuje sa od účtovného roku 2013.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. apríla 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 328, 15.12.2009, s. 27.
   
      (2)  Ú. v. EÚ L 347, 24.12.2009, s. 14.
   
      PRÍLOHA
      Riadok týkajúci sa Slovenska sa v prílohe k nariadeniu (EÚ) č. 1291/2009 sa nahrádza takto:
      
         
                     „810
                  
                  
                     SLOVENSKO
                  
                  
                     562“